ગાંધીધામ નગરપાલિકા દ્વારા સરકારની સૂચનાના પગલે સેવા સેતુના કાર્યક્રમનું આયોજન કરવામાં આવે છે. આજે વોર્ડ નં. 11, 12 અને 13 માટે કરાયેલી કામગીરીમાં કુલ 631માંથી 584 અરજીનો નિકાલ કરવામાં આવ્યો હોવાનો દાવો કરવામાં આવ્યો હતો. મા અમૃતમ કાર્ડની કેટલીક અરજીઓ ટેકનીકલ કારણોસર અટકી હતી. દિવસ દરમિયાન ચાલેલા આ કાર્યક્રમમાં આવકના દાખલામા સહી કરાવવા માટે કેટલાક નગરસેવકોએ ખપ પુરતી હાજરી આપી હતી. જ્યારે કેટલાક તો ડોકાયા પણ ન હતા. એકંદરે કાર્યક્રમમાં નિરસતા જોવા મળી હતી.